**Sablon Centropa oktatási anyag készítéséhez**

|  |
| --- |
| **Alapadatok** |
| ***Projekt / Óraterv / Feladat címe****:* Családtörténet vagy családi történet Az én karácsonyfám  **Iskola:** Csokonai Vitéz Mihály Református Gimnázium, Általános Iskola és Kollégium  **Város:** Csurgó  **Tanár(ok) neve:** Szabó Zoltánné |
| **Résztvevő diákok** |
| ***Diákok száma:*** 10  ***Életkor:***13-18  ***Évfolyam:***8-12 |
| **Pedagógiai célok** |
| ***Milyen problémára, kihívásra reflektál a foglalkozás? Mi az óra központi kérdése?***  Egyén és közösség viszonya, személyes sorsok a történelem sodrásában, családfakutatás, családkutatás, traumafeldolgozás  ***Milyen tantervi követelményekhez kapcsolódik az óraterv?***    A XX. SZÁZADI magyar történelem 4 nagy fordulópontja a magyar történelemben:   1. II. világháború 2. Kommunista diktatúra 3. 1956-os forradalom 4. Rendszerváltás   ***Milyen tudást, ismeretet szereznek a diákok az óra során?***   * Kutatásmódszertani ismeretek * Kulturális ismeretek * Szociális ismeretek * Önismeret, problémakezelés   ***Milyen készségeik, kompetenciáik fejlődnek?***  Tolerancia, önismeret, összetartozás, összetartás, kommunikációs készségek, szintetizálás, IKT kompetenciák |
| **Alkalmazott segédanyagok és eszközök** |
| ***Milyen segédanyagokra, eszközökre lesz szükség az óra során?*** *(pl. Centropa filmek, interjúk, egyéb) Sorold fel őket minél részletesebben, és ahol lehet, használj linkeket is.*   1. Centropa filmek, Centropa interjúk [Centropa - Megőrzött emlékek interaktív könyvtára | Centropa](https://www.centropa.org/hu) 2. *My Heritage* [Ingyenes családfa, genealógia, családtörténet és DNS-tesztelés (myheritage.hu)](https://www.myheritage.hu/)      1. Arcanum Dgitális Tudománytár 2. *ORAL HISTORY ( verbális legendárium)* [Arcanum Digitális Tudománytár](https://adt.arcanum.com/hu/) 3. *Í*rott legendárium (versek, levelek, naplók stb.) 4. Vizuális legendárium (fényképek, fotóalbumok, filmek, plakátok stb.) [Centropa - Megőrzött emlékek interaktív könyvtára | Centropa](https://www.centropa.org/hu) 5. Közösségi média |
| **A foglalkozás / projekt / feladat menete lépésről lépésre** |
| ***Tervezett tevékenységek, időbeosztás:***  *2 Dupla óra, 4x45 perc*  *I.dupla óra*  ***1. óra***  Csoportbeosztás: A tanár 4-5 fős csoportokra osztja az osztályt (véletlenszerűen vagy előre beosztva)  Árpád-ház családfa A/3 lapon mindkét csoport asztalán  Kártyákon az egyes uralkodókhoz kapcsolódó jelesebb események. Feladat: rendeljék az eseményeket, rövid történeteket az uralkodóház egyes tagjaihoz. (Egyszerű ráhelyezéssel) GYORS ELLENŐRZÉS  Saját családfád tudod-e? Mindenki elkészítheti, amennyit fejből tud (nevek, esetleg születési adatok)  Saját családi történetek az egyszerű, kutatási előzmény nélküli családfához KÁRTYÁKRA ÍRJÁK, MAJD ELHELYEZIK A CSALÁDFÁN  Film levetítése a négy lány esküvőjéig [Koltai Panni - 3 generáció, 6 esküvő | Centropa](https://www.centropa.org/hu/centropa-cinema/koltai-panni-3-generacio-6-eskuvo)  Film megszakítása a tragikus fordulat előtt.  Hogyan képzelik el az esküvő után a párok életét. Kártyákra írják fel. Nem beszéljük meg, félretesszük a kártyákat.  Film folytatása, befejezése. Most elővesszük az általuk írt kártyákat, felolvassák.  MI VÁLTOZTATTA MEG EZEKNEK AZ EMBEREKNEK A SORSÁT? A TÖRTÉNELEM.  A filmet újra megnézzük, most már egyben, de előtte kapnak egy feladatot:  **1.** Rajzold meg a Koltai család családfáját a történet alapján.  **2.** Melyek azok a történelmi események, amelyek befolyásolták életüket? (Előre elkészített kártyákból kell majd kiválogatniuk, amelyek a XX. század legjelentősebb történelmi eseményeit tartalmazzák)  *Holokauszt, munkaszolgálat, kommunista diktatúra,**rendszerváltás* (Ez a 4 helyes megoldás)  **2 óra Ez a foglalkozás 2 részből áll.**  **Az óra első részében gyors bemelegítő kérdésekkel ismételünk**: Mi a Holokauszt, munkaszolgálat? Mikor volt Magyarországon? Mikor kezdődik meg a magyarországi zsidók üldözése? Melyik párba lépett be Koltai Panni és férje? Mikor volt ez? Kommunista diktatúra jellemzői? Mikor tartottak újra igazi zsidó esküvőt? Mi a rendszerváltás? Vagyis átismételjük a XX. SZÁZAD traumatikus eseményeit, *Lásd: az előző óra végén helyesen kiválasztott kártyák*  **Az óra 2. felében elővesszük az előző órán a film alapján megrajzolt családfát.**  Megbeszéljük, hogyan tudnánk tökéletesíteni. *Minden csoport kap egy laptopot*  Megnyitjuk a Centropa oldalon a Koltai Pannihoz, a film szereplőjéhez tartozó egyéb információkat. [Koltai Istvánné | Centropa](https://www.centropa.org/hu/biography/koltai-istvanne)  **Életrajz, interjú**  Meghatározzuk az ilyen típusú források műfaját.  Beszélgetünk az oral history - ról, beleolvasunk az interjúba, (nem az egészet, mert az órai keretek között sok). Összevetjük az ő előző órán összegyűjtött, átbeszélt saját kis családi történeteit az olvasottakkal. Megjelenik azokban is a történelem? Esetleg fel tudnak idézni a fent említett XX századi eseményekkel kapcsolatos történetet? LÉNYEG: MEGÉRTSÉK, MIT JELENT AZ „ELMESÉLT TÖRTÉNELEM” KIFEJEZÉS.  Megbeszéljük, hogyan tudnák a saját, egyelőre memóriájukra épülő családfájukat bővíteni ezzel a módszerrel. Kivel készítenénk interjút? Miért pont azzal az személlyel?  FELADAT otthonra: A 3 csoport 3 különböző feladatot kap. (egymás között beoszthatják a munkát  1,) A Centropa oldalon levő interjú alapján bővítsék ki Koltai Panni családfáját, A/ 3 lapra készítsék el. [Koltai Istvánné | Centropa](https://www.centropa.org/hu/biography/koltai-istvanne)  2.) Csináljanak idővonalat, ahol az interjúban megadott évszámok mellé jelöljék, a történelem melyik korszakát éljük, Az idővonalat szintén A/ lapra készítsék el. [Koltai Istvánné | Centropa](https://www.centropa.org/hu/biography/koltai-istvanne)  3.) Gyűjtsék ki kártyákra az interjúból a családi történeteket röviden, vázlatolva, csak azokat, ahol évszámjelölés van. [Koltai Istvánné | Centropa](https://www.centropa.org/hu/biography/koltai-istvanne)  II. **dupla óra**  **1.óra**  Összerakjuk a Koltai családfát, elhelyezzük az idővonalon a Koltai család családi történeteit.  Beszélgetünk arról, hogyan, miként élte meg kilány majd felnőtt szemmel ezeket az eseményeket.  Az esküvőn kívül, amiről már beszéltünk, mennyivel alakult másképpen a várhatóhoz képest életük zsidó sorsuk miatt. **Megnézünk egy másik, hasonló filmet is az oldalról**. [Kinszki Judit - Szerelem papírrepülőn | Centropa](https://www.centropa.org/hu/centropa-cinema/kinszki-judit-szerelem-papirrepulon)  **2. óra**  **1.) Felkészülés egy, a saját családodban tartandó interjúra.**   * A személy, személyek kiválasztása * A megfelelő miliő megteremtésének fontossága * Kérdések összegyűjtése * Az interjúk, személyes vallomások forráskritikája * A családtörténet összeállításához szükséges objektív források megismerése. Lista összeállítása, * *Karácsonyfa ágai a tények, nevek évszámok, díszei a családi történetek. Ennek megértetése, vizualizálása.*   **2.) Koltai Panni karácsonyfájának dekorációs elkészítése a csoport házi feladat, a dupla óra első órájának alapján.** |
| **Végeredmények, produktumok** |
| ***Mi az óra eredménye? Elkészül-e valamilyen kézzel fogható produktum?***   * Koltai Panni karácsonyfájának elkészítése közösen. * Felkészültünk mind érzelmileg, mind szakmailag, módszertanilag a saját családfa elkészítésére. * Megértettük, mi a különbség családtörténet és családi történet között. * Megismertük a történelem sorsformáló erejét. * Tudatosítottuk, hogy embernek maradni nehéz, de kivitelezhető, s a történelem objektivitásával szemben a szubjektum önérvényesítő képessége csodákra képes, ha nem is mindenható. |
| **Dokumentáció** |
| ***Dokumentáljátok valamilyen formában az órát (pl. fotók, videók, esszék, stb.)? Ha igen, örömmel vesszük, ha elkülditek nekünk.***  --- |
| **Értékelés** |
| ***Hogyan fogod értékelni a diákok munkáját?***  Az értékelés formatív / szummatív közös és folyamatos. |
| **Egyéb** |
| ***Van-e bármi, amit hasznos tudnunk erről az óratervről?***  Az óraterv elsősorban egy tehetségondozó program diákjainak készült, de tanórákon is jól hasznosítható némi változtatással. |